**«Қазақстан Республикасының кейбір заңнамалық актілеріне әлеуметтік кәсіпкерлікті дамыту мәселелері бойынша өзгерістер мен толықтырулар енгізу туралы» Қазақстан Республикасы Заңының жобасы бойынша**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **Рет№** | **Құрылымдық элемент** | **Қолданыстағы редакция** | **Ұсынылатын редакция** | **Негіздеме** |
| 1 | 2 | 3 | 4 | 5 |
| **1. 2003 жылғы 20 маусымдағы Қазақстан Республикасының Жер кодексі** | | | | |
| 1. | 9-бап  5-тармақ  төртінші бөлік | 9-бап. Жер үшiн төленетiн төлемдер  …....  5. Өзiндiк қосалқы шаруашылық, бағбандық жүргізу, жеке тұрғын үй және саяжай құрылысы үшiн, осы Кодексте жер учаскелерін ақылы түрде беру көзделген өзге де мақсаттар үшін өтеусiз берiлген жер учаскесiнiң нысаналы мақсаты өзгерген жағдайда, осы Кодекстің 44-бабының 6-тармағында белгіленген шартпен елді мекеннің бас жоспарында көзделген объектілерді салу үшін берілген жер учаскесін қоспағанда, жер учаскесiнiң меншiк иесi жер учаскесiнiң өзгерген нысаналы мақсаты үшiн Қазақстан Республикасының заңында көзделген кадастрлық (бағалау) құнына тең болатын соманы бюджеттiң кiрiсiне төлеуге мiндеттi.  Жергілікті атқарушы орган осы тармақтың бірінші бөлігінде көзделген ерекше жағдайда жер учаскесінің нысаналы мақсаты өзгергенде жер учаскесінің бюджетке төлеуге жатпайтын кадастрлық (бағалау) құнының сомасын жер учаскесінің орналасқан жері бойынша жергілікті өкілді органмен келіседі.  Елді мекеннің аумағы шегіндегі ауыл шаруашылығы мақсатындағы, сондай-ақ ауыл шаруашылығында пайдаланылатын жер учаскесінің нысаналы мақсаты, мемлекет мұқтажы үшін мәжбүрлеп иеліктен шығарылған жерлерді қоспағанда, ауыл және орман шаруашылығын жүргізумен байланысты емес мақсаттарда пайдалану үшін өзгертілген жағдайда, аталған жер учаскесінің меншік иесі жер учаскесінің өзгерген нысаналы мақсаты үшін Қазақстан Республикасының заңнамасында көзделген кадастрлық (бағалау) құны мен осы учаскенің бұрын мемлекеттен сатып алынған бағасы арасындағы айырмаға тең соманы бюджетке төлеуге міндетті.  ***Шағын немесе орта кәсіпкерлік субъектілеріне*** олардың өтініштері бойынша жер учаскесінің кадастрлық (бағалау) құнына тең, осы Кодекстің 49-бабында белгіленген тәртіппен өзгертілген нысаналы мақсаты үшін Қазақстан Республикасының заңнамасында көзделген соманы бөліп төлеу ұсынылады. | **«субъектілеріне»** деген сөзден кейін **«, оның ішінде әлеуметтік кәсіпкерлік субъектілеріне»** деген сөздермен толықтырылсын. | Қазақстан Республикасы Жер кодексінің 9-бабы 5-тармағына сәйкес жер учаскесінің кадастрлық (бағалау) құнына тең соманы бөліп төлеу түрінде шағын және орта кәсіпкерліктің басқа да субъектілерімен қатар әлеуметтік кәсіпкерлік субъектілеріне мемлекеттік қолдау көрсету мақсатында. |
| 2. | 44-бап  7-тармақ  жаңа  үшінші бөлік | 44-бап. Жер учаскелерiн объектiлер құрылысы үшiн беру  ....  7. Жер учаскесiне құқық табыстау туралы облыстың, республикалық маңызы бар қаланың, астананың, ауданның, облыстық маңызы бар қаланың жергілікті атқарушы органы, аудандық маңызы бар қаланың, кенттің, ауылдың, ауылдық округтің әкімі шешiмiнiң жобасында:  жерге құқық табысталатын заңды немесе жеке тұлғаның атауы;  жер учаскесiнiң нысаналы мақсаты;  жер учаскесiнiң көлемi;  жерге құқықтар түрi, ауыртпалықтар, сервитуттар;  учаске төлемақыға берiлетiн жағдайда жер учаскесiн немесе жер пайдалану құқығын сатып алу бағасы, жер учаскесiн сатып алу-сату шарттарын жасасудың мерзiмi мен шарттары;  учаскелердің өлшемдері көрсетіле отырып, жер учаскелерін мемлекет мұқтажы үшін алып қою, мәжбүрлеп иеліктен шығару жүргізілетін жеке тұлғаның тегі, аты, әкесінің аты (ол болған жағдайда) немесе заңды тұлғаның атауы;  жер учаскесінің бөлінетіндігі (бөлінбейтіндігі) туралы мәліметтер;  өзге де шарттар болуға тиiс.  Шағын кәсiпкерлiк субъектiлерi үшiн, құрылысқа арналған жер учаскесiнiң нысаналы мақсаты қызмет түрлерiне қарамастан, үй-жайларға (құрылыстар мен ғимараттарға) қызмет көрсету ретiнде белгiленедi. | Мынадай мазмұндағы жаңа үшінші бөлікпен толықтырылсын:  **«Осы тармақтың екінші бөлігінің ережелері әлеуметтік кәсіпкерлік субъектілері болып табылатын орта кәсіпкерлік субъектілеріне қолданылады.»;** | Тиісті жер учаскесі әлеуметтік кәсіпкерлік субъектілеріне берілетін жағдайларда объктілердің құрылысына арналған жер учаскесiнiң нысаналы мақсатын нақтылау. |
| 3. | 44-1-бап  8-тармақ  жаңа  он бірінші бөлік | 44-1-бап. Елді мекен шегінде объект салу үшін жер учаскесін беру  ...........  8. Облыстың, республикалық маңызы бар қаланың, астананың, ауданның, облыстық маңызы бар қаланың жергiлiктi атқарушы органының, аудандық маңызы бар қала, кент, ауыл, ауылдық округ әкімінің жер учаскесіне құқық беру туралы шешімі жер-кадастрлық жоспар бекітілген кезден бастап бес жұмыс күні ішінде қабылданады.  Облыстың, республикалық маңызы бар қаланың, астананың, ауданның, облыстық маңызы бар қаланың жергілікті атқарушы органы, аудандық маңызы бар қаланың, кенттің, ауылдың, ауылдық округтің әкімі шешімінің көшірмесі, жер-кадастрлық жоспар уақытша жер пайдалану шартын дайындау үшін облыстың, республикалық маңызы бар қаланың, астананың, ауданның, облыстық маңызы бар қаланың уәкілетті органына бір жұмыс күні ішінде жіберіледі.  Жер-кадастрлық жоспар облыстың, республикалық маңызы бар қаланың, астананың, ауданның, облыстық маңызы бар қаланың жергілікті атқарушы органы, аудандық маңызы бар қаланың, кенттің, ауылдың, ауылдық округтің әкімі шешімінің ажырамас бөлігі болып табылады. Ол болмаған кезде, шешім жарамсыз болып есептеледі.  Жер учаскесiне құқықтар ауысқан кезде жер-кадастрлық жоспар сатып алушыға немесе өзге де құқық иеленушiге берiледi. Жер учаскесiнiң сәйкестендiру сипаттамаларында өзгерістер болмаған жағдайда, мемлекеттік жер кадастрын жүргізетін Мемлекеттік корпорация жаңа жер-кадастрлық жоспарды бермейдi, ал жер-кадастрлық кітап пен жердің бірыңғай мемлекеттік тізіліміне жер учаскесіне құқықтардың ауысуы туралы мәліметтер «Жылжымайтын мүлікке құқықтарды мемлекеттік тіркеу туралы» Қазақстан Республикасының Заңында көзделген құқықтық кадастрдың мәліметтері негізінде енгізіледі.  Облыстың, республикалық маңызы бар қаланың, астананың, ауданның, облыстық маңызы бар қаланың жергілікті атқарушы органы, аудандық маңызы бар қаланың, кенттің, ауылдың, ауылдық округтің әкімі шешімінің көшірмесі және облыстың, республикалық маңызы бар қаланың, астананың, ауданның, облыстық маңызы бар қаланың уәкілетті органы қол қойған уақытша жер пайдалану шарты Мемлекеттік корпорация немесе «электрондық үкімет» веб-порталы арқылы өтініш берушіге қол қою үшін жіберіледі.  Меншік құқықтарын жер пайдаланушының сатып алуы осы Кодекстің [47](http://adilet.zan.kz/kaz/docs/K030000442_#z54) және [49-баптарына](http://adilet.zan.kz/kaz/docs/K030000442_#z56) сәйкес реттеледі.  Өтініш беруші хабарламаны алғаннан кейін үш жұмыс күні ішінде уақытша жер пайдалану шартына қол қояды.  Өтініш беруші жер учаскесіне құқықты растайтын құжаттарды алғаннан кейін Қазақстан Республикасының заңнамасына сәйкес жылжымайтын мүлікке құқықтарды мемлекеттік тіркеуге өтініш береді.  Облыстың, республикалық маңызы бар қаланың, астананың, ауданның, облыстық маңызы бар қаланың жергілікті атқарушы органының, аудандық маңызы бар қала, кент, ауыл, ауылдық округ әкімінің жер учаскесіне құқық беру туралы шешімінің жобасында:  жер учаскесіне құқық берілетін жеке тұлғаның тегі, аты, әкесінің аты (ол болған жағдайда) немесе заңды тұлғаның атауы;  жер учаскесiнiң нысаналы мақсаты;  жер учаскесiнiң алаңы;  жер учаскесіне құқық түрi, ауыртпалықтар, шектеулер;  учаске төлемақыға берiлетiн жағдайда жер пайдалану құқығын сатып алу бағасы, жер учаскесiн жалдау құқығын сатып алу-сату шарттарын жасасудың мерзiмдерi мен шарттары;  жер учаскелерінің өлшемдері көрсетіле отырып, оларды мемлекет мұқтажы үшін алып қою, мәжбүрлеп иеліктен шығару жүргізілетін жеке тұлғаның тегі, аты, әкесінің аты (ол болған жағдайда) немесе заңды тұлғаның атауы;  өзге де талаптар қамтылуға тиiс.  Шағын кәсіпкерлік субъектілері үшін, құрылысқа арналған жер учаскесінің нысаналы мақсаты қызмет түрлеріне қарамастан, үй-жайларға (құрылыстар мен ғимараттарға) қызмет көрсету ретінде белгіленеді. | Мынадай мазмұндағы жаңа он бірінші бөлікпен толықтырылсын:  **«Осы тармақтың оныншы бөлігінің ережелері әлеуметтік кәсіпкерлік субъектілері болып табылатын орта кәсіпкерлік субъектілеріне қолданылады.».** | Тиісті жер учаскесі әлеуметтік кәсіпкерлік субъектілеріне берілетін жағдайларда, елді мекен шегінде объект салуға арналған жер учаскесінің нысаналы мақсатын нақтылау. |
| **2. 2008 жылғы 4 желтоқсандағы Қазақстан Республикасының Бюджет кодексі** | | | | |
| 4. | 53-бап  1-тармақ  11) тармақша  жаңа  оныншы бөлік | **53-бап. Республикалық бюджеттің шығыстары**  1. Республикалық бюджеттің шығыстары мынадай бағыттар бойынша жүзеге асырылады:  …….  11) экономикалық қызметті реттеу:  стандарттау, метрология және сертификаттау;  патенттерді, тауар белгілерін тіркеу және қорғау;  мемлекеттік инновациялық саясат;  мемлекеттік экспорттық және импорттық бақылау;  саудалық және демпингке қарсы реттеу;  бәсекелестікті дамыту және қорғау;  бағаны және табиғи монополияларды мемлекеттік реттеу;  жеке кәсіпкерлікті мемлекеттік қолдау; | Мынадай мазмұндағы жаңа оныншы бөлікпен толықтырылсын:  **«әлеуметтік кәсіпкерлікті мемлекеттік қолдау;».** | Әлеуметтік кәсіпкерлік субъектілеріне мемлекеттік қолдау шараларын көрсету үшін республикалық бюджет шығыстарының бағыттарын толықтыру қажет. Мұндай нормасыз тиісті бюджеттік бағдарлама ашу және бюджеттен қажетті қаржыландыру қарастыру мүмкін болмайды. |
| 5. | 54-бап  1-тармақ  11) тармақша  жаңа  төртінші бөлік | **54-бап. Облыстық бюджеттің шығыстары**  1. Облыстық бюджеттің шығыстары мынадай бағыттар бойынша жүзеге асырылады:  …….  11) экономикалық қызметті реттеу:  жеке кәсіпкерлікті мемлекеттік қолдау;  индустриялық-инновациялық қызметті мемлекеттік қолдау; | Мынадай мазмұндағы жаңа төртінші бөлікпен толықтырылсын:  **«әлеуметтік кәсіпкерлікті мемлекеттік қолдау;».** | Әлеуметтік кәсіпкерлік субъектілеріне мемлекеттік қолдау шараларын көрсету үшін республикалық бюджет шығыстарының бағыттарын толықтыру қажет. Мұндай нормасыз тиісті бюджеттік бағдарлама ашу және бюджеттен қажетті қаржыландыру қарастыру мүмкін болмайды. |
| 6. | 55-бап  1-тармақ  11) тармақша  жаңа  төртінші бөлік | **55-бап. Республикалық маңызы бар қала, астана бюджеттерінің шығыстары**   1. Республикалық маңызы бар қала, астана бюджеттерінің шығыстары мына бағыттар бойынша жүзеге асырылады:   …….  11) экономикалық қызметті реттеу:  жеке кәсіпкерлікті мемлекеттік қолдау;  индустриялық-инновациялық қызметті мемлекеттік қолдау; | Мынадай мазмұндағы жаңа төртінші бөлікпен толықтырылсын:  **«әлеуметтік кәсіпкерлікті мемлекеттік қолдау;».** | Әлеуметтік кәсіпкерлік субъектілеріне мемлекеттік қолдау шараларын көрсету үшін республикалық бюджет шығыстарының бағыттарын толықтыру қажет. Мұндай нормасыз тиісті бюджеттік бағдарлама ашу және бюджеттен қажетті қаржыландыру қарастыру мүмкін болмайды. |
| 7. | 56-бап  1-тармақ  11) тармақша  жаңа  үшінші бөлік | **56-бап. Аудандық (облыстық маңызы бар қала) бюджеттің шығыстары**  1. Аудандық (облыстық маңызы бар қала) бюджеттің шығыстары мынадай бағыттар бойынша жүзеге асырылады:  …….  9) экономикалық қызметті реттеу:  жеке кәсіпкерлікті мемлекеттік қолдау; | Мынадай мазмұндағы жаңа үшінші бөлікпен толықтырылсын:  **«әлеуметтік кәсіпкерлікті мемлекеттік қолдау;».** | Әлеуметтік кәсіпкерлік субъектілеріне мемлекеттік қолдау шараларын көрсету үшін республикалық бюджет шығыстарының бағыттарын толықтыру қажет. Мұндай нормасыз тиісті бюджеттік бағдарлама ашу және бюджеттен қажетті қаржыландыру қарастыру мүмкін болмайды. |
| **3. 2015 жылғы 29 қазандағы Қазақстан Республикасының Кәсіпкерлік кодексі** | | | | |
| 8. | МАЗМҰНЫ  2-бөлім  жаңа  6-1-тарау | Жоқ. | Мынадай мазмұндағы 6-1-тараудың және 79-1, 79-2, 79-3 және  79-4-баптардың тақырыптарымен толықтырылсын:  **«6-1-тарау. Әлеуметтік кәсіпкерлік**  **79-1-бап. Әлеуметтік кәсіпкерлік ұғымы**  **79-2-бап. Әлеуметтік кәсіпкерліктің негізгі міндеттері**  **79-3-бап. Әлеуметтік кәсіпкерлік субъектілерінің санаттары**  **79-4-бап. Әлеуметтік кәсіпкерлік субъектілерінің тізілімі».** | Әлеуметтік кәсіпкерлікті құқықтық реттеу және осы институтты дамытуға құқықтық алғышарттар жасау мақсатында Кәсіпкерлік кодексін жаңа  6-1-тараумен толықтыру ұсынылады.  «Құқықтық актілер туралы» ҚР Заңы 23-бабында көзделген заң техникасына және жаңа тараудың енгзілуіне сәйкес Кәсіпкерлік кодексінің мазмұнын да толықтыру қажет. |
| 9. | 20-бап  екінші бөлік | Жоқ. | Мынадай мазмұндағы екінші бөлікпен толықтырылсын:  **«Әлеуметтік кәсіпкерлікті дамыту бастамаларын қолдауды мемлекеттік органдар, ұлттық холдингтер, ұйымдар және ұлттық даму институттары Қазақстан Республикасының Үкіметі айқындайтын тәртіппен жүзеге асырады.».** | «Даму» кәсіпкерлікті дамыту қорына әлеуметтік кәсіпкерлік субъектілерін қаржылай қолдау құзыретін беру ұсынылады. |
| 10. | 2-бөлімнің жаңа 6-1-тарауы | Жоқ | 2-бөлім мынадай мазмұндағы жаңа 6-1-тараумен толықтырылсын:  «**6-1-тарау. Әлеуметтік кәсіпкерлік»;** | Мемлекет ресурстарының шектеулілігі жағдайында әлеуметтік проблемаларды шешудің әлемдік тәсілдерінің бірі әлеуметтік кәсіпкерлікті дамыту арқылы жеке секторды тарту болып табылады.  Әлеуметтік кәсіпкерлік соңғы жылдары Қазақстанда да кеңінен қолданылуда.  Қазіргі уақытта ҚР әлеуметтік кәсіпкерлерінің тізіліміне 152 әлеуметтік кәсіпкер енген, ал бейресми статистика бойынша олардың саны 500-ге жуық.  Осыған байланысты, Қазақстанда әлеуметтік кәсіпкерлікті дамыту тетіктерін заңнамалық реттеу және жүйелеу қажет, ол үшін Кәсіпкерлік кодексіне тиісті тарау енгізіледі. |
| 11. | Жаңа 79-1-бап | Жоқ | Мынадай мазмұндағы жаңа 79-1-баппен толықтырылсын:  **«79-1-бап. Әлеуметтік кәсіпкерлік ұғымы**  **Әлеуметтік кәсіпкерлік – азаматтар мен қоғамның әлеуметтік проблемаларын шешуге ықпал ететін, осы Кодекстің 79-3-бабында көзделген шарттарға сәйкес жүзеге асырылатын кәсіпкерлік қызмет.».** | Әлеуметтік кәсіпкерлік ұғымын заңнамалық деңгейде бекіту мақсатында.  Халықаралық тәжірибеге сәйкес әлеуметтік кәсіпкерлікті айқындауда қызметтің кәсіпкерлік сипатын және азаматтар мен қоғамның әлеуметтік проблемаларын шешуге ықпал ететін бағытталуын көрсету қажет. |
| 12. | Жаңа 79-2-бап | Жоқ | Мынадай мазмұндағы жаңа 79-2-баппен толықтырылсын:  **«79-2-бап. Әлеуметтік кәсіпкерліктің негізгі міндеттері**  **«Әлеуметтік кәсіпкерліктің негізгі міндеттері:**  **1) әлеуметтік міндеттерді шешуге, оның ішінде әлеуметтік инновацияларды ендіру арқылы шешуге кәсіпкерлік субъектілерінің қатысуын қамтамасыз ету.**  **Осы Кодекстің мақсаттары үшін әлеуметтік инновациялар деп қоғамдағы әлеуметтік өзгерістерге әкелетін, әлеуметтік маңызы бар міндеттерді шешуге ықпал ететін жаңа идеялар, стратегиялар, технологиялар түсініледі;**  **2) азаматтардың әлеуметтік осал санаттарын жұмыспен қамтуды қамтамасыз етуге жәрдемдесу және олар үшін қоғамдық пайдалы қызметке қатысуға басқа азаматтармен тең мүмкіндіктер жасау;**  **3) әлеуметтік кәсіпкерлік субъектілері өндіретін тауарларды (жұмыстарды, көрсетілетін қызметтерді), оның ішінде азаматтардың әлеуметтік осал санаттарының жеке еңбекке қатысуы арқылы нарыққа ілгерілету болып табылады.».** | Әлеуметтік кәсіпкерліктің негізгі міндеттерін заңнамалық түрде айқындау мақсатында. |
| 13. | 79-3-бап  жаңа | Жоқ. | Мынадай мазмұндағы жаңа  79-3-баппен толықтырылсын:  **«79-3-бап. Әлеуметтік кәсіпкерлік субъектілерінің санаттары**  **1. Әлеуметтік кәсіпкерлік субъектілеріне шағын кәсіпкерлік субъектілері, оның ішінде микрокәсіпкерлік субъектілері, сондай-ақ орта кәсіпкерлік субъектілері жатады.**  **Әлеуметтік кәсіпкерлік субъектілері осы бапта санамаланған бір немесе бірнеше шартқа сәйкес келуіне қарай мынадай санаттарға бөлінеді:**   1. **шағын немесе орта кәсіпкерлік субъектісі қызметкерлерінің арасында осындай санаттардың кез келгеніне (осындай санаттардың біріне немесе бірнешеуіне) жататын адамдардың орташа жылдық саны алдыңғы күнтізбелік жылдың қорытындысы бойынша кемінде елу пайызды құраған (бірақ осындай санаттарға жататын кемінде екі адам), ал осындай санаттардың кез келгеніне (осындай санаттардың біріне немесе бірнешеуіне) жататын адамдардың еңбегіне ақы төлеуге арналған шығыстардың еңбекке ақы төлеу шығыстарындағы үлесі кемінде жиырма бес пайызды құраған жағдайда, шағын немесе орта кәсіпкерлік субъектісі азаматтардың мынадай санаттарын:**   **мүгедектерді;**  **мүгедек балаларды тәрбиелеп отырғын ата-аналар мен қорғаншыларды;**  **зейнеткерлерді және зейнеталды жастағы азаматтарды (қарттығы бойынша, оның ішінде мерзімінен бұрын тағайындалатын зейнетақыға құқық беретін жасқа келгенге дейін бес жыл ішінде);**  **балалар үйлерінің жиырма тоғыз жасқа дейінгі түлектерін;**  **босатылғаннан кейін он екі айдың ішінде бас бостандығынан айыру орындарынан босатылған адамдарды;**  **белгілі бір тұрғылықты жері жоқ адамдарды;**  **аз қамтылған, көпбалалы немесе толық емес отбасылар қатарындағы әйелдерді;**  **нашақорлықтан емделуден өткен адамдарды;**  **қандастарды жұмыспен қамтуға ықпал етеді;**  **2) шағын немесе орта кәсіпкерлік субъектісі (осы бөліктің 1) тармақшасында көрсетілген шағын немесе орта кәсіпкерлік субъектісін қоспағанда) осы бөліктің 1) тармақшасында көрсетілген санаттар қатарындағы азаматтар өндірген тауарларды (жұмыстарды, көрсетілетін қызметтерді) өткізуге ықпал етеді. Бұл ретте осындай қызметті жүзеге асырудан түскен кірістің үлесі алдыңғы күнтізбелік жылдың қорытындысы бойынша шағын немесе орта кәсіпкерлік субъектісі кірісінің жалпы көлемнің кемінде елу пайызын құрауға тиіс, ал шағын немесе орта кәсіпкерлік субъектісінің ағымдағы күнтізбелік жылы осындай қызметті жүзеге асыруға бағытталған, алдыңғы күнтізбелік жылдағы таза кірісінің үлесі көрсетілген кіріс мөлшерінің (алдыңғы күнтізбелік жылда таза кіріс болған жағдайда) кемінде елу пайызын құрауға тиіс;**  **3) шағын немесе орта кәсіпкерлік субъектісі мүгедектердің тыныс-тіршілігіндегі шектеулерді еңсеруге немесе орнын толтыруға мүмкіндік беретін жағдайлар жасау мақсатында мүгедектерге, сондай-ақ қоғам өміріне басқа азаматтармен тең дәрежеде қатысуға мүмкіндік беру мақсатында осы тармақтың 1) тармақшасында көрсетілген адамдарға арналған тауарларды (жұмыстарды, көрсетілетін қызметтерді) өндіру жөніндегі қызметті алдығы күнтізбелік жылдың қорытындысы бойынша осындай қызметті (осындай қызмет түрлерін) жүзеге асырудан түскен кірістердің үлесі шағын немесе орта кәсіпкерлік субъектісі кірістерінің жалпы көлемінің кемінде елу пайызын құрайтын, ал шағын немесе орта кәсіпкерлік субъектісі ағымдағы күнтізбелік жылда осындай қызметті (осындай қызмет түрлерін) жүзеге асыруға бағытталған алдыңғы күнтізбелік жыл ішінде алған таза кірістің үлесі көрсетілген кіріс мөлшерінің кемінде елу пайызын құрайтын (алдыңғы күнтізбелік жыл ішінде таза кіріс болған** **жағдайда) жағдайда, әлеуметтік кәсіпкерлік субъектілері қызметінің мынадай** **бағыттарына сәйкес жүзеге асырады:**  **тұрмыста тыныс-тіршілікті қолдауға бағытталған әлеуметтік-тұрмыстық қызмет көрсету жөніндегі қызмет;**  **күтімді ұйымдастыру, сауықтыру іс-шараларын өткізуге жәрдем көрсету, денсаулық жағдайындағы ауытқушылықтарды анықтау үшін жүйелі түрде байқау арқылы денсаулығын қолдауға және сақтауға бағытталған әлеуметтік-медициналық қызметтер көрсету жөніндегі қызмет;**  **әлеуметтік ортада бейімделу үшін психологиялық жай-күйін түзетуде көмек көрсетуді көздейтін әлеуметтік-психологиялық қызметтер көрсету жөніндегі қызмет;**  **мінез-құлқындағы ауытқушылықтардың профилактикасына бағытталған әлеуметтік-педагогикалық қызметтер көрсету жөніндегі қызмет;**  **жұмысқа орналасуға және еңбекте бейімделуге байланысты өзге де проблемаларды шешуде көмек көрсетуге бағытталған әлеуметтік-еңбек қызметтерін көрсету жөніндегі қызмет;**  **коммуникациялық әлеуетті арттыруды, оңалту мен әлеуметтік бейімделуді көздейтін қызметтер, әлеуметтік қолдап отыру бойынша қызметтер көрсету жөніндегі қызмет;**  **медициналық техниканы, протездік-ортопедиялық бұйымдарды, бағдарламалық қамтымды, сондай-ақ мүгедектік профилактикасы немесе мүгедектерді оңалту (абилитациялау) үшін ғана пайдаланылуы мүмкін техникалық құралдарды өндіру және (немесе) өткізу;**  **мүгедектер мен зейнеткерлердің демалысын және оларды сауықтыруды ұйымдастыру жөніндегі қызмет;**  **қосымша білім беру саласында қызметтер көрсету жөніндегі қызмет;**  **мүгедектердің әлеуметтік, инженерлік, көліктік инфрақұрылым объектілеріне кедергісіз кіруі және көлік, байланыс және ақпарат құралдарын пайдалануы үшін жағдай жасау жөніндегі қызмет.**  **4) шағын немесе орта кәсіпкерлік субъектісі қоғамдық пайдалы мақсаттарға қол жеткізуге бағытталған және қоғамның әлеуметтік проблемаларын шешуге ықпал ететін қызметті алдыңғы күнтізбелік жылдың қорытындысы бойынша осындай қызметті (осындай қызмет түрлерін) жүзеге асырудан түсетін кірістердің үлесі шағын немесе орта кәсіпкерлік субъектісі кірістерінің жалпы көлемінің кемінде елу пайызын құраған, ал шағын немесе орта кәсіпкерлік субъектісі алдыңғы күнтізбелік жылда алған, ағымдағы күнтізбелік жылда осындай қызметті (осындай қызмет түрлерін) жүзеге асыруға бағытталған таза кірістің үлесі көрсетілген кіріс үлесінің кемінде елу пайызын құраған жағдайда (алдыңғы күнтізбелік жылда таза кіріс болған жағдайда), мына қызмет түрлерінің ішінен** **жүзеге асырады:**  **отбасын нығайтуға, балалардың отбасында тәрбиеленуін қамтамасыз етуге және ана мен баланы қолдауға бағытталған психологиялық-педагогикалық және өзге де қызметтерді көрсету жөніндегі қызмет;**  **балалардың демалысын және оларды сауықтыруды ұйымдастыру жөніндегі қызмет;**  **балаларға мектепке дейін білім беру және жалпы білім беру, қосымша білім беру саласында қызметтер көрсету жөніндегі қызмет;**  **негізгі жалпы білім беру бағдарламаларын меңгеруде, даму мен әлеуметтік бейімделуде қиыншылықтарға тап болған білім алушыларға психологиялық-педагогикалық, медициналық және әлеуметтік көмек көрсету жөніндегі қызмет;**  **әлеуметтік бағдарланған коммерциялық емес ұйымдардың қызметтер көрсету сапасын арттыруға бағытталған, осы ұйымдардың жұмыскерлері мен еріктілерін (волонтерлерді) оқыту жөніндегі қызмет;**  **мәдени-ағартушылық қызмет (оның ішінде жеке музейлердің, театрлардың, кітапханалардың, архивтердің, мектеп-студиялардың, шығармашылық шеберханалардың, ботаникалық және зоологиялық бақтардың, мәдениет үйлерінің, халық шығармашылығы үйлерінің қызметі);**  **қоршаған ортаны қорғау жөніндегі қызмет.».** | Қандай да бір ұйымды әлеуметтік кәсіпкерлік субъектілері санатына жатқызу өлшемшарттарын нақтылау үшін әлеуметтік кәсіпкерлік субъектілерінің төрт санатын енгізу ұсынылады.  ШОБ субъектісі әлеуметтік кәсіпкерлік субъектісі ретінде танылу үшін кемінде мынадай шарттардың біріне сәйкес келуге тиіс:  1) осы бапта көзделген ХӘОТ санаттарының жұмыспен қамтылуын қамтамасыз ету (сонымен бірге, ХӘОТ санаттарындағы қызметкерлердің саны кемінде 50%-ды, ал олардың жалақысы бойынша шығыстардың үлесі кемінде 25%-ды құрауға тиіс);  2) осы бапта көзделген ХӘОТ санаттары өндірген тауарларды (жұмыстарды, көрсетілетін қызметтерді) өткізуге ықпал ету (бұл жағдайда осындай қызметті жүзеге асырудан алынған кірістің үлесі кемінде 50%-ды құрауға, ал таза кірістің кемінде 50%-ы осы қызметке қайта инвестициялануға тиіс);  3) осы бапта көзделген ХӘОТ санаттарын оңалтуға және интеграциялауға арналған тауарларды (жұмыстарды, көрсетілетін қызметтерді) өндіру (бұл жағдайда осындай қызметті жүзеге асырудан алынған кірістің үлесі кемінде 50%-ды құрауға, сондай-ақ таза кірістің кемінде 50%-ы осы қызметке қайта инвестициялануға тиіс);  4) осы бапта көзделген салаларда қоғамға пайдалы мақсаттарға қол жеткізуге және әлеуметтік мәселелерді шешуге ықпал етуге бағытталған іс-шараларды жүзеге асыру (бұл ретте осындай қызметті жүзеге асырудан алынған кірістің үлесі кемінде 50%-ды құрауға, сондай-ақ таза кірістің кемінде 50%-ы осы қызметке қайта инвестициялануға тиіс). |
| 14. | Жаңа  79-4-бап | Жоқ. | Мынадай мазмұндағы жаңа  79-4-баппен толықтырылсын:  **«79-4-бап. Әлеуметтік кәсіпкерлік субъектілерінің тізілімі**   1. **Әлеуметтік кәсіпкерлік субъектілерінің санаттары туралы деректерді пайдалану үшін кәсіпкерлік жөніндегі уәкілетті орган әлеуметтік кәсіпкерлік субъектілерінің тізілімін жүргізеді.**   **Әлеуметтік кәсіпкерлік субъектілерінің тізілімі әлеуметтік кәсіпкерлік субъектілері болып табылатын дара кәсіпкерлер немесе заңды тұлғалар туралы мәліметтерді қамтуға тиіс.**  **Көрсетілген мәліметтер Арнайы комиссияның ағымдағы жылғы бірінші шілдедегі жағдай бойынша қарау қорытындысы бойынша облыстардың, республикалық маңызы бар қалалардың және астананың жергілікті атқарушы органдары кәсіпкерлік жөніндегі уәкілетті органға ұсынған мәліметтер негізінде жыл сайын ағымдағы күнтізбелік жылдың оныншы тамызында әлеуметтік кәсіпкерлік субъектілерінің тізіліміне енгізіледі немесе одан алынып тасталады.**  **Арнайы комиссияны қалыптастыру тәртібін Қазақстан Республикасының Үкіметі бекітеді.**  **2. Әлеуметтік кәсіпкерлік субъектілерінің санаттары туралы мәліметтер қамтылған электрондық дерекқор әлеуметтік кәсіпкерлік субъектілерінің тізілімі болып табылады.**  **3. Әлеуметтік кәсіпкерлік субъектілерінің санаттары туралы ақпарат жұмыста пайдалану үшін мүдделі тұлғаларға, оның ішінде мемлекеттік органдарға электрондық нысанда беріледі**  **4. Әлеуметтік кәсіпкерлік субъектілерінің тізілімін жүргізу және пайдалану қағидасын Қазақстан Республикасының Үкіметі бекітеді.».** | Әлеуметтік кәсіпкерлік субъектілерін тану, есепке алу және мониторингтеу мақсатында өңірлік комиссиялар құру ұсынылады, олар өтінімдерді қарайды және әлеуметтік кәсіпкерлік субъектісі мәртебесін береді, сондай-ақ белгілі бір субъектілерге мемлекеттік қолдау шараларын көрсету жөнінде шешімдер қабылдайды *(ИИДМБ және «Бизнестің жол картасы» бағдарламалары бойынша өңірлік үйлестіру кеңестеріне ұқсас).*  Комиссияның хаттамалық шешімінің негізінде субъект туралы деректер Әлеуметтік кәсіпкерлік субъектілерінің тізіліміне енгізілетін болады.  Тізілімнің деректері жыл сайын жаңартылып отырады. Сәйкессіздіктер анықталған немесе шарттар мен талаптар бұзылған кезде әлеуметтік кәсіпкерлік субъектілері мәртебесінен айырылатын және Тізілімнен шығарылатын болады. |
| 15. | 85-бап  2-тармақ  жаңа  4-1) тармақша | 85-бап. Кәсіпкерлік жөніндегі уәкілетті орган және оның кәсіпкерлікті мемлекеттік реттеу саласындағы құзыретi  ........  2. Кәсіпкерлік жөніндегі уәкілетті орган:  ........ | 2-тармақ мынадай мазмұндағы жаңа 4-1) тармақшамен толықтырылсын:  **«4-1) әлеуметтік кәсіпкерлік субъектілерінің тізілімін жүргізеді;».** | Кәсіпкерлік кодексін жаңа  79-4-баппен толықтыруға байланысты кәсіпкерлік жөніндегі уәкілетті органның әлеуметтік кәсіпкерлік субъектілерінің тізілімін жүргізу жөніндегі құзыретін көздеу қажет. |
| 16. | 92-бап  1-тармақ  жаңа  1-1) тармақша | 92-бап. Жеке кәсіпкерлікті мемлекеттік қолдаудың негізгі бағыттары  1. Жеке кәсіпкерлікті мемлекеттік қолдау мынадай негізгі бағыттар бойынша жүзеге асырылады:  ***1) шағын және орта кәсіпкерлік;***  2) агроөнеркәсіптік кешен және ауылдық жердегі кәсіпкерлік қызметтің ауыл шаруашылығына жатпайтын түрлері;  3) индустриялық-инновациялық қызмет;  4) арнайы экономикалық аймақтар;  4-1) индустриялық аймақтар;  5) инвестициялық қызмет;  6) отандық тауар өндірушілердің кәсіпкерлігі;  7) тұрғын үй құрылысы. | Мынадай редакциядағы  1-1) тармақшамен толықтырылсын:  **«1-1) әлеуметтік кәсіпкерлік;».** | Жеке кәсіпкерлікті мемлекеттік қолдауды жүзеге асыру бағыттарының бірі ретінде әлеуметтік кәсіпкерлікті заңнамалық тұрғыдан бекіту мақсатында.  Әлеуметтік кәсіпкерлікті жүзеге асыратын тұлғаларға да мемлекеттік қолдау көрсетілетін болады. |
| 17. | 22-тарау  жаңа  232-1-бап | Жоқ. | Мынадай мазмұндағы жаңа  232-1-баппен толықтырылсын:  **«232-1-бап. Әлеуметтік кәсіпкерлікті мемлекеттік қолдау**  **1. Әлеуметтік кәсіпкерлікті мемлекеттік қолдау осы Кодекстің 93-бабында көзделген жеке кәсіпкерлікті мемлекеттік қолдау шараларынан және осы Кодекстің 232-бабында көзделген шағын және орта кәсіпкерлікті мемлекеттік қолдау шараларынан басқа, мынадай:**  **1) әлеуметтік кәсіпкерлік субъектілерін қолдау инфрақұрылымының болуын қамтамасыз ету;**  **2) Қазақстан Республикасының салық заңнамасына сәйкес салықтық жеңілдіктер беру;**  **3) әлеуметтік кәсіпкерлік субъектілеріне қаржылай қолдау көрсету (оның ішінде кредиттерге және мүлікті жалға алуға субсидиялар беру шеңберінде);**  **4) «Мемлекеттік мүлік туралы» 2011 жылғы 1 наурыздағы Қазақстан Республикасының Заңына сәйкес мемлекеттік мүлікті сатып алу құқығынсыз жеңілдікті шарттармен мүліктік жалдауға (жалға) беру;**  **5) әлеуметтік кәсіпкерлік субъектілеріне ақпараттық қолдау көрсету;**  **6) әлеуметтік кәсіпкерлік субъектілеріне консультациялық және әдістемелік қолдау көрсету (оның ішінде қаржыландыруды тарту және тауарлар (жұмыстар, көрсетілетін қызметтер) сатып алуға қатысу мәселелелері бойынша);**  **7) өңіраралық ынтымақтастықты дамытуға, іскерлік әріптестерді іздестіруге жәрдемдесу (оның ішінде жәрмеңкелер, іскерлік конгрестер, көрмелер өткізу, сондай-ақ әлеуметтік кәсіпкерлік субъектілерінің көрсетілген іс-шараларға қатысуын қамтамасыз ету арқылы);**  **8) кәсіптік оқытуды, кәсіптік білім беруді, қосымша кәсіптік білім беруді ұйымдастыру;**  **9) экономика салаларында әлеуметтік маңызы бар жобаларды ұйымдастыру және іске асыру үшін мемлекеттік гранттар беру;**  **10) акселерациялық бағдарламалар арқылы дамыту түрінде жүзеге асырылады.».** | Әлеуметтік кәсіпкерлікті мемлекеттік қолдау шараларын заңнамалық тұрғыдан бекіту мақсатында. |
| **4. «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы**  **Қазақстан Республикасының Заңы** | | | | |
| 18. | 27-бап  1-тармақ  жаңа  4-5) тармақша | 27-бап. Облыс, республикалық маңызы бар қала, астана әкімдігінің құзыретi  1. Облыс, республикалық маңызы бар қаланың, астананың әкімдігі Қазақстан Республикасының заңнамасына сәйкес:  ............... | Мынадай мазмұндағы жаңа 4-5) тармақшамен толықтырылсын:  «**4-5) Қазақстан Республикасының Кәсіпкерлік кодексіне сәйкес әлеуметтік кәсіпкерлікті мемлекеттік қолдау шараларын көрсетеді;**». | Кәсіпкерлік кодекстің жаңа 232-1-бабында көзделген әлеуметтік кәсіпкерлікті мемлекеттік қолдау шараларын іске асыру және облыстың, республикалық маңызы бар қаланың, астананың жергілікті атқару органдарына тиісті құзырет беру мақсатында. |
| 19. | 31-бап  1-тармақ  жаңа  4-3) тармақша | 31-бап. Аудандық (облыстық маңызы бар қалалық) әкімдіктің құзыреті  1. Аудандық (облыстық маңызы бар қалалық) әкімдік Қазақстан Республикасының заңнамасына сәйкес: | Мынадай мазмұндағы жаңа 4-3) тармақшамен толықтырылсын:  «**4-3)** **Қазақстан Республикасының Кәсіпкерлік кодексіне сәйкес әлеуметтік кәсіпкерлікті мемлекеттік қолдау шараларын көрсетеді;**». | Кәсіпкерлік кодекстің жаңа 232-1-бабында көзделген әлеуметтік кәсіпкерлікті мемлекеттік қолдау шараларын іске асыру және ауданның (облыстық маңызы бар қаланың) жергілікті атқару органдарына тиісті құзырет беру мақсатында. |
| 20. | 35-бап  1-тармақ  жаңа  8-1) тармақша | 35-бап. Қаладағы аудан, аудандық маңызы бар қала, кент, ауыл, ауылдық округ әкімінің құзыреті  1. Қаладағы аудан, аудандық маңызы бар қала, кент, ауыл, ауылдық округ әкiмi Қазақстан Республикасының заңнамасына сәйкес:  …… | Мынадай мазмұндағы жаңа 8-1) тармақшамен толықтырылсын:  «**8-1)** **Қазақстан Республикасының Кәсіпкерлік кодексіне сәйкес әлеуметтік кәсіпкерлікті мемлекеттік қолдау шараларын көрсетеді;**». | Кәсіпкерлік кодекстің жаңа 232-1-бабында көзделген әлеуметтік кәсіпкерлікті мемлекеттік қолдау шараларын іске асыру және қаладағы аудан, аудандық маңызы бар қаланың, кенттің, ауылдың, ауылдық округтің әкіміне тиісті құзырет беру мақсатында. |
| **5. «Мемлекеттік мүлік туралы» 2011 жылғы 1 наурыздағы Қазақстан Республикасының Заңы** | | | | |
| 21. | 74-бап  жаңа  11-тармақ | 74-бап. Мемлекеттік мүлікті мүліктік жалдау (жалға алу) шарты  ...  Жоқ | Мынадай мазмұндағы жаңа 11-тармақпен толықтырылсын:  «**11. Қазақстан Республикасының заңнамасында көзделген жағдайларды қоспағанда, мемлекеттік жоспарлау жөніндегі орталық уәкілетті орган айқындайтын тәртіпке сәйкес мемлекеттік мүлік әлеуметтік кәсіпкерлік субъектілеріне сатып алу құқығынсыз жеңілдікті шарттармен мүліктік жалдауға (жалға алуға) берілуі мүмкін.».** | Мемлекеттік қолдау шараларының бірі ретінде әлеуметтік кәсіпкерлік субъектілеріне жеңілдікті шарттармен мемлекеттік мүлікті жалға беру мүмкіндігін қарастыру ұсынылады. |

**Қазақстан Республикасы**

**Парламентінің депутаттары Е. Сұлтанов**

**П. Казанцев**

**Ғ. Дүйсембаев**

**А. Қожахметов**

**Ж. Омарбекова**

**Е. Смышляева**

**Н. Төреғалиев**